

ŠILUTĖS RAJONO SAVIVALDYBĖS ADMINISTRACIJOS
PLANAVIMO IR PLĖTROS SKYRIUS

AIŠKINAMASIS RAŠTAS
    „DĖL TARYBOS SPRENDIMO PROJEKTO „DĖL PRITARIMO ĮGYVENDINTI PROJEKTĄ „ELEKTROMOBILIŲ ĮKROVIMO STOTELĖS ĮRENGIMAS ADRESU: DARIAUS IR GIRĖNO G. 1, ŠILUTĖ“ 
2023 m. spalio 5 d.
Šilutė


	1. Parengto projekto tikslai ir uždaviniai:
Savivaldybės tarybai pritarus projekto „Elektromobilių įkrovimo stotelės įrengimas adresu: Dariaus ir Girėno g. 1, Šilutė“ įgyvendinimui, būtų įrengta privati elektromobilių įkrovimo stotelė (toliau – Stotelė) Dariaus ir Girėno g. 1, Šilutėje. Stotelės galingumas – iki 44 kW (2x 22 kW).
Projekto tikslas –  įrengti iki 44 kW galingumo elektromobilių įkrovimo stotelę adresu: Dariaus ir Girėno g. 1, Šilutė.

	2. Kaip šiuo metu yra sureguliuoti projekte aptarti klausimai. 
Įgyvendinant Energetikos ministerijos inicijuotą jungtinį projektą, Lietuvos energetikos agentūra (LEA) paskelbė antrą kvietimų etapą juridiniams asmenims teikti paraiškas kompensuoti dalį jų įrengiamų elektromobilių privačių įkrovimo prieigų išlaidų. Jungtinis projektas „Privačių elektromobilių įkrovimo prieigų įrengimas“ įgyvendinamas pagal Ekonomikos gaivinimo ir atsparumo didinimo planą „Naujos kartos Lietuva“, finansuojamą Europos Sąjungos ekonomikos gaivinimo ir atsparumo didinimo priemonės „NextGenerationEU“ lėšomis. 
Vadovaudamasi tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219 „Dėl tarpinstitucinės darbo grupės sudarymo“, 2023 m. birželio 21 d. posėdžio protokolo Nr. 15, 2 priedu „Jungtinių projektų valdymo procesas“, Šilutės rajono savivaldybės administracija rengia projekto finansavimo paraišką.
2024 m. Šilutės rajono savivaldybės administracija, remdamasi 2023 m. rugsėjo 27 d. Šilutės rajono savivaldybės tarybos sprendimu Nr. T1-130, ruošiasi pirki 3 elektromobilius, tad jiems reikalinga įrengti įkrovimo vietą.

	3. Kokių pozityvių rezultatų laukiama. 
Įrengta iki 44 kW galingumo elektromobilių įkrovimo stotelė adresu: Dariaus ir Girėno g. 1, Šilutė.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenumatoma.


	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
Netaikoma.


	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Antikorupcinis vertinimas nereikalingas.


	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Didžiausia galima finansuojamoji dalis – iki 30 proc. visų tinkamų finansuoti projekto išlaidų. 
 Nuosavo įnašo dalis – ne mažiau nei 70 proc. visų tinkamų finansuoti išlaidų.

Elektromobilių įkrovimo stotelės, kabinamos ant sienos, preliminari kaina su montavimo darbais ir visais reikalingais priedais – 4 591,95 Eur.

Šilutės rajono savivaldybės administracijos prisidėjimas – ne mažiau nei 3 214,37 Eur.

	8. Projekto autorius ar autorių grupė. 
           Planavimo ir plėtros skyriaus viešojo administravimo institucijos specialistė Simona Bokštaitė-Dryžienė.
 

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Elektromobilių įkrovimo stotelė.


	10. Kiti, autorių nuomone, reikalingi pagrindimai ir paaiškinimai.
Nėra.

	Planavimo ir plėtros skyriaus 
viešojo administravimo institucijos specialistė                                       Simona Bokštaitė-Dryžienė







